ไฟแนนซ์ทูเดย์
โดย...ภูคา
29 ต.ค. 2565

โดย...ภูคา
คลังได้ข้อสรุปโครงการ ช็อปช่วยชาติ ปีนี้มีเวลาให้ขาช็อปรวม 17 วัน คือเริ่มตั้งแต่วันที่ 15-31 ธ.ค. 2559 คาดว่าจะเสนอเข้าที่ประชุมคณะรัฐมนตรี (ครม.) ซึ่งจะเลื่อนวันประชุมจากวันอังคารที่ 6 ธ.ค. เป็นวันพุธที่ 7 ธ.ค. 2559
ฟากผู้ประกอบการน้อยใหญ่ก็เงี่ยหูฟังว่า ครม.จะไฟเขียวให้ช็อปได้กี่วัน จะได้เริ่มจัดโปรโมชั่นรับมหกรรมช็อปกระจายส่งท้ายปี 2559
มงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ น่าจะเรียกว่า “ผู้ปิดทองหลังพระ” เพราะเข้าคลุกวงในเรื่องการพัฒนาผู้ประกอบการ จนมีลูกค้าที่ประสบความสำเร็จมากมายหลายอาชีพ ล่าสุดเตรียมสร้างมูลค่าเพิ่มสินค้าเกษตรที่เกาะพะงัน จ.สุราษฎร์ธานี เพราะมีเสียงชาวบ้านเรียกร้องให้เข้าไปช่วย หลังจากที่ช่วยผู้ประกอบการแพ 500 ไร่สำเร็จจนเป็นเถ้าแก่ใหญ่ไปแล้ว